• •

|  |
| --- |
| Regionálny úrad verejného zdravotníctva so sídlom v Banskej Bystrici  Cesta k nemocnici 1  974 01 Banská Bystrica |

• •

|  |  |  |  |
| --- | --- | --- | --- |
| **Vaša zn.:** | **Naša zn.:** | **Vybavuje:** | **Vo Zvolene, dňa:** |
| ÚVZSR/OI/6202/22169/2022 | EPID-5256/5034/2022-8319/2022 | Mgr. Dvorská Vilma | 21.11.2022 |
|  |  | 🕿 045 / 555 23 58 |  |

## VEC: Správa o výsledkoch kontroly očkovania v okrese Zvolen k 31.8.2022.

Pracovníci oddelenia epidemiológie Regionálneho úradu verejného zdravotníctva so sídlom vo Zvolene vykonali kontrolu očkovania nariadenú Úradom verejného zdravotníctva SR usmernením ÚVZSR/OI/6202/22169/2022 zo dňa 06.07.2022.

Kontrola očkovania bola vykonaná v jednotlivých ročníkoch v rozsahu tabuliek č. 1 – 12.

**1. Kontrola očkovania:**

1.1. Celková zaočkovanosť v okrese v rámci povinného očkovania je 94,3 %.

1.2. V okrese máme 14 pediatrických obvodov; 3 obvodov má zaočkovanosť nižšiu ako 90 %:

**MUDr. Eva Beňová**

*Základné očkovanie novorodencov proti DTP, VHB, HIB, POLIO v ročníku narodenia 2020*

Celkový počet detí 56, zaočkovaných 31, t.j. **55,3%**, 25 detí neočkovaných.

*Základné očkovanie proti invazívnym pneumokokovým infekciám v ročníku narodenia 2020*

Celkový počet detí 56, zaočkovaných 28, t. j. **50%**, 28 detí neočkovaných.

*Základné očkovanie novorodencov proti MMR v ročníku narodenia 2020*

Celkový počet detí 56, zaočkovaných 27, t. j. **48,2 %**, 29 detí neočkovaných.

*Základné očkovanie novorodencov proti MMR v ročníku narodenia 2019*

Celkový počet detí 72, zaočkovaných 43, t. j. **59,7%,** 29 detí neočkovaných.

*Preočkovanie DTaP-IPV v ročníku narodenia 2015*

Celkový počet detí 62, zaočkovaných 38, t. j. **61,2%,** 24 detí neočkovaných.

*Preočkovanie dTaP-IPV v ročníku narodenia 2008*

Celkový počet detí 51, zaočkovaných 40, t. j. **78,4%,** 11 detí neočkovaných.

*Preočkovanie proti MMR v ročníku narodenia 2010*

Celkový počet detí 60, zaočkovaných 41, t. j. **68,3%**, 19 detí neočkovaných.

*Preočkovanie proti MMR v ročníku narodenia 2009*

Celkový počet detí 53, zaočkovaných 43, t. j. **81,1%**, 10 detí neočkovaných.

**MUDr. Ľuba Chlupisová**

*Preočkovanie proti MMR v ročníku narodenia 2009*

Celkový počet detí 26, zaočkovaných 23, t. j. **88,5%**, 3 detí neočkovaných.

**MUDr. Marta Cvejkušová**

*Základné očkovanie novorodencov proti MMR v ročníku narodenia 2019*

Celkový počet detí 58, zaočkovaných 48, t. j. **82,76 %**, 10 detí neočkovaných.

**Príčiny nízkej zaočkovanosti**:

* odmietanie povinného očkovania;
* preklad očkovania pre chorobu;
* nedostavenie sa na očkovanie – neuvedený dôvod alebo odmietli prísť počas pandémie;
* nedostupnosť vakcín;
* dieťa dlhodobo žije v zahraničí – nie je dostupný údaj o očkovaní v zahraničí;
* nespolupráca s rodičom dieťaťa;
* kontraindikácie očkovania (trvalé alebo dočasné);
* nízke počty detí v kontrolovaných ročníkoch.

Pracovníčky odd. epidemiológie prerokovali s lekármi týchto pediatrických obvodov opatrenia k dosiahnutiu vyššej zaočkovanosti.

1.3. Nedostatky v evidencii, dokumentácii a vo výkone očkovania v okrese Zvolen neboli zistené.

1.4. V sledovanom období nebol hlásený novorodenec HBsAg pozitívnej matky.

1.5. Mimoriadne očkovanie nebolo nariadené.

1.6. Utečenecký tábor nie je zriadený.

1.7. Celkový počet kontraindikácií u pravidelného povinného očkovania je 23 z toho dočasných je 15 (DKI) a trvalých je 8 (TKI):

Tab. 1

|  |  |  |  |
| --- | --- | --- | --- |
| Druh očkovania | Počet zdravotných kontraindikácií zistených  Od 1.9.2021 do 31.8.2022 | | |
| Dočasné | Trvalé | Spolu |
| základ. očkovanie proti DTP, VHB, Hib, Polio roč. narodenia 2020 | 11 – časté infekty dých. ciest  1 – neurologická  1 – transplantácia | 0 | 13 |
| zákl. očkovanie proti PCV  roč. narodenia 2020 | 11 – časté infekty dých. ciest  1 – neurologická  1 – transplantácia | 0 | 13 |
| základ. očkovanie proti MMR roč.narodenia 2020 | 9 – časté infekty dých. ciest  1 – dlhodobá ATB liečba  1 – neurologická  1 – po transplantácii kostnej drene | 0 | 12 |
| základ. očkovanie proti MMR roč.narodenia 2019 | 1 – onkologické ochorenie  1 – rázštep pery  1 –respiračné ochorenie | 0 | 3 |
| preočkovanie proti DTaP-IPV roč.narodenia 2015 | 5 – časté infekty dých. ciest | 1 - autizmus | 6 |
| preočkovanie proti dT-IPV  roč. narodenia 2008 | 2 – časté infekty dých. ciest  1 – imunologické ochorenie | 1 – epilepsia | 4 |
| preočkovanie proti MMR  roč. narodenia 2010 | 6 – časté infekty dých. ciest | 1 – ťažká DMO | 7 |
| preočkovanie proti MMR  roč. narodenia 2009 | 0 | 0 | 0 |
| Spolu | 55 | 3 | 23 |

Tab. 2

|  |  |  |  |  |  |
| --- | --- | --- | --- | --- | --- |
| Okres | Počet iných dôvodov neočkovania v kontrolovaných ročníkoch narodenia | | | | spolu |
| zistených od 1.9.2021 do 31.8.2022 | | | |
| odmietnutie očkovania | pobyt v zahraničí | nedostavenie sa na očkovanie | iné |
|
| Zvolen | 235 | 10 | 27 | 0 | 272 |

1.8. Počet dočasných kontraindikácií zistených pri kontrole očkovania vykonanej k 31.8.2021 – 26 detí. Doočkovaných 9 detí, u všetkých nedoočkovaných detí DKI pretrváva.

Tab. 3

|  |  |  |  |
| --- | --- | --- | --- |
| Okres | Dočasné kontraindikácie zistené od 1.9.2020 do 31.8.2021 | | |
|
| celkový počet | z toho počet doočkovaných detí k 31.8.2021 | |
| abs. | % |
| Zvolen | 26 | 9 | 34,6 |

1.9. Nežiaduce reakcie po očkovaní sa vyskytli v jednom pediatrickom obvode. Nahlásený bol bolestivý prejav po 3. dávke Hexa vakcíny (DTaP-VHB-HIB-IPV). Jednalo sa o 11 mesačné dieťa, ktoré nebolo hospitalizované. Dieťa malo týždeň výrazne opuchnuté stehno ľavej dolnej končatiny.

1.10. Pracovníčky oddelenia epidemiológie prerokovali s lekármi pediatrických obvodov opatrenia k dosiahnutiu vyššej zaočkovanosti.

1.11. V okrese Zvolen sme u pediatrov zaznamenali problémy s výkonom očkovania, prevažne ide o prípady:

a/ zo strany sociálne neprispôsobivých rodičov pre ich nezodpovednosť a ľahostajnosť k očkovaniu svojich detí, na očkovanie sa nedostavia ani po písomnom predvolaní,

b/ zvyšuje sa počet prípadov, kedy rodičia odmietajú očkovanie svojich detí pod vplyvom

antivakcinačných aktivít a podpíšu u pediatrov prehlásenie o odmietnutí očkovania,

c/ nedostavenie sa na odber z dôvodu pandémie COVID-19,

d/ dlhodobý výpadok vakcín.

**2. Počet odmietnutí povinného očkovania podľa druhu povinného očkovania:**

Odmietanie povinného očkovania zistené k 31.8.2022

Tab.4

|  |  |  |  |  |  |  |  |
| --- | --- | --- | --- | --- | --- | --- | --- |
| Okres | **Čiastočné odmietnutia povinného očkovania podľa druhu** | | | | | |  |
| **v období od 1.9.2021 do 31.8.2022 v ročníkoch narodenia, ktoré nepodliehajú kontrole očkovania v uvedenom období** | | | | | |  |
| DTP VHB HIB POLIO | pneumokokové invazívne ochorenia | osýpky mumps ružienka | DTP-POLIO v 6. roku života | preočkovanie  MMR v 5. roku života | osýpky mumps ružienka v 11. roku života | DTP-POLIO v 13. roku života |
|  |
| Zvolen | 21 | 22 | 26 | 13 | 27 | 29 | 8 |

Tab.5

|  |  |  |
| --- | --- | --- |
| Okres | **Počet detí s nahláseným kompletným odmietnutím povinného očkovania od 1.9.2021 do 31.8.2022** | **Kumulatívny počet detí s kompletným odmietnutím povinného očkovania k 31.8.2022** |
|
|
| Zvolen | 34 | 254 |

**3. Kontrola zaobchádzania s vakcínami u očkujúcich lekárov:**

|  |  |  |  |  |
| --- | --- | --- | --- | --- |
| Celkový počet pediatrických  obvodov\* | Počet kontrolovaných obvodov | | | |
| Spolu | z toho počet ambulancií | | |
| so samostatnými chladničkami na uskladnenie vakcín bez výparníka, vybavených chladničkovými teplomermi | s písomnou evidenciou teploty v chladničke | |
| iba v pracovných dňoch | nepretržite\*\* |
| 14 | 14 | 8 | 13 | 0 |

\* v rámci pôsobnosti RÚVZ, resp. kraja

\*\* vrátane dní pracovného voľna a pracovného pokoja

Všetky chladničky sú určené len na skladovanie vakcín, väčšina z nich je bez výparníka. Sú vybavené teplomermi na monitorovanie teploty, o čom sa vedie aj dokumentácia. Sledovanie a evidencia teploty sa vykonáva len v pracovných dňoch. Priemerná teplota v chladničkách bola 7 °C. Uskladnenie vakcín je v poriadku, chladničky nie sú preplnené, počas kontroly sa nenašli vakcíny po exspirácií.

**4. Nedostatky v súvislosti s dostupnosťou vakcín:**

Problém s dostupnosťou vakcín hlásili takmer všetky pediatrické obvody. Dlhodobý výpadok vakcín: Rotarix, Infanrix Hexa, Hexacima, Boostrix Polio, Priorix.

**5. Porovnanie zistených údajov s predchádzajúcou kontrolou očkovania:**

Takmer vo všetkých kontrolovaných ročníkoch narodenia bol u detí zaznamenaný mierny pokles zaočkovanosti okrem zaočkovania proti pneumokokom, pri ktorom bol zaznamenaný veľmi mierny nárast (o 0,6%).

tab. č. 1a) – pokles zaočkovanosti o 0,5%;

tab. č. 1b) – mierny nárast zaočkovanosti proti pneumokokom o 0,55%,

tab. č. 2 – pokles zaočkovanosti o 0,82%;

tab. č. 3 – pokles zaočkovanosti o 1,03%;

tab. č. 4 – v ročníku narodenia 2020 pokles zaočkovanosti oproti minulému roku o 0,9%,

## v ročníku narodenia 2019 pokles zaočkovanosti oproti minulému roku o 0,25%,,

tab. č. 5 – v ročníku narodenia 2010 pokles zaočkovanosti oproti minulému roku o 1,33%, v ročníku narodenia 2009 pokles zaočkovanosti oproti minulému roku o 0,27%,

|  |
| --- |
| *Mgr. MUDr. Viktor Kosmovský, MPH, MHA* |
| *regionálny hygienik* |
|  |

Príloha: tabuľky č. 1 – 12.